text: Legoland fejrer super-gæst 
  04 juli 2012 kl. 08.55
  Det bliver ganske givet en meget heldig gæst, der går gennem tælleapparatet i dag onsdag i Legoland som gæst nummer 50 millioner.
  Gæst nummer 50 millioner vil blive overrasket med forskellige gaver. Der er konfettikanoner til ære for den heldige. Hun eller han bliver fejret med gardermusik.  Og gæsten får sæsonpas til 50 sæsoner og ikke mindst får gæsten mulighed for at ?tømme? legobutikken på 50 sekunder.
  
  Succes med det samme 
  Siden den internationalt kendte turistattraktion åbnede den 7. juni 1968 er børn som voksne strømmet til Legoland. Den første sæson budgetterede man med 200.000 gæster. Det blev af mange anset som urealistisk, men da sæsonen sluttede var antallet af gæster oppe på 625.000.
  
  Rekord 
  Sidste år satte Legoland igen rekord med 1,7 millioner gæster. Stort set hvert år har forlystelsesparken i Billund udvidet med nye attraktioner, som retter sig mod et stadig bredere publikum især aldersmæssigt.
  